wickkiey/tamil-wikipedia-chunked huggingface dataset:
# பெட்டாலிங் கொமுட்டர் நிலையம்

## பொது

பெட்டாலிங் கொமுட்டர் நிலையம் பழைய கிள்ளான் சாலையின் மேற்கு முனைக்கு அருகில் கட்டப்பட்டுள்ளது. பழைய கிள்ளான் சாலை, பின்னர் பந்தாய் புதிய விரைவுச்சாலையுடன் இணைகிறது.  
பெட்டாலிங் கொமுட்டர் நிலையம் பொதுவாக நெரிசல் நேரங்கள், பொது விடுமுறை நாட்கள் மற்றும் வார இறுதி நாட்களில் மிகப் பரபரப்பாக இருக்கும். இப்பகுதியில் ஏராளமான பள்ளிகள் உள்ளதால் பள்ளி மாணவர்களும் இந்த நிலையத்தைப் பயன்படுத்துகின்றனர்.  
கோலாலம்பூர் சென்ட்ரல்-இசுகைபார்க் வழித்தடம் *(KL Sentral–Terminal Skypark Line)* இந்த நிலையத்தின் வழியாகதான் செல்கிறது. ஆனாலும் கொமுட்டர் தொடருந்துகள் இங்கு நிற்பது இல்லை.
# பெட்டாலிங் கொமுட்டர் நிலையம்

## தஞ்சோங் மாலிம்–கிள்ளான் துறைமுக வழித்தடம்

தஞ்சோங் மாலிம்–கிள்ளான் துறைமுக வழித்தடம் அல்லது கிள்ளான் துறைமுக வழித்தடம் (ஆங்கிலம்: *Tanjung Malim–Port Klang Line*) என்பது மலேசியாவின் மத்திய மாநிலப் பகுதிகளில் *(KTM Komuter Central Sector)*, மலாயா தொடருந்து நிறுவனம், வழங்கி வரும் மூன்று தொடருந்து சேவைகளின் வழித்தடங்களில் ஒன்றாகும்.  
இந்த வழித்தடம், மின்சார தொடருந்துகள் மூலமாக இயக்கப்படுகிறது. கிள்ளான் துறைமுகம்; தஞ்சோங் மாலிம் ஆகிய இரு நகரங்களையும்; இந்த இரு நகரங்களுக்கும் இடையில் உள்ள 35 தொடருந்து நிலையங்களையும் இந்தச் சேவை இணைக்கின்றது.  
தஞ்சோங் மாலிம்–கிள்ளான் துறைமுக வழித்தடச் சேவையில் சில தொடருந்து வண்டிகள் கோலாலம்பூர் நகரத்துடன் தங்களின் பயணச் சேவைகளை நிறுத்திக் கொள்கின்றன. 15 டிசம்பர் 2015-க்கு முன்பு, இந்தச் சேவை பத்துமலை வரை இருந்தது. ஆறு பெட்டிகள் கொண்ட 37 தொடருந்துகள் இந்தச் சேவையில் தற்போது ஈடுபடுத்தப்பட்டு உள்ளன.
# விஜய்பூர் சட்டமன்றத் தொகுதி (சம்மு காசுமீர்)

**விஜய்பூர் சட்டமன்றத் தொகுதி** (*Vijaypur, Jammu and Kashmir Assembly constituency*) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். விஜய்பூர் சம்மு மக்களவைத் தொகுதியின் ஒரு பகுதியாகும்.
# விஜய்பூர் சட்டமன்றத் தொகுதி (சம்மு காசுமீர்)

## சட்டப்பேரவை உறுப்பினர்கள்

| 1996 | சுர்ஜித் சிங் ரண்டாவா | ஜம்மு காஷ்மீர் தேசிய மாநாட்டு கட்சி |
| --- | --- | --- |
| 2002 | மனோஜித் சிங் | பகுஜன் சமாஜ் கட்சி |
| 2008 | சுர்ஜித் சிங் | ஜம்மு காஷ்மீர் தேசிய மாநாட்டு கட்சி |
| 2014 | சந்தர் பிரகாசு கங்கா | பாரதிய ஜனதா கட்சி |
| 2024 | சந்திரப் பிரகாசு |  |
# பிரியங்கா சதுர்வேதி

**பிரியங்கா விக்ரம் சதுர்வேதி** (Priyanka Vickram Chaturvedi) (பிறப்பு 19 நவம்பர் 1979) ஒரு இந்திய அரசியல்வாதி ஆவார், இவர் மகாராஷ்டிரா மாநிலங்களவை நாடாளுமன்ற உறுப்பினராகவும், சிவ சேனா (உத்தவ் பாலசாகேப் தாக்கரே) துணைத் தலைவராகவும் பணியாற்றுகிறார். இதற்கு முன்பு, அவர் இந்திய தேசிய காங்கிரசின் உறுப்பினராகவும், தேசிய செய்தித் தொடர்பாளர்களில் ஒருவராகவும் இருந்தார்.
# பிரியங்கா சதுர்வேதி

## ஆரம்பகால வாழ்க்கை மற்றும் கல்வி

சதுர்வேதி 19 நவம்பர் 1979 இல் பிறந்தார், மும்பையில் வளர்ந்தார். இவரது குடும்பம் உத்தரப் பிரதேசத்தின் மதுராவைச் சார்ந்ததாகும்.சூகூவில் உள்ள செயின்ட் சோசப் உயர்நிலைப் பள்ளியில் பள்ளிப் படிப்பை முடித்தார். 1999 இல் வில்லே பார்லேயில் உள்ள நர்சி மோஞ்சி வணிகவியல் மற்றும் பொருளாதாரக் கல்லூரியில் வணிகவியல் பட்டம் பெற்றார்.
# பிரியங்கா சதுர்வேதி

## தொழில்

ஊடகம், மக்கள் தொடர்புகள் மற்றும் நிகழ்வு மேலாண்மை ஆகியவற்றில் நிபுணத்துவம் பெற்ற நிறுவனமான *எம் பவர் அறிவுரைஞர்கள்* நிறுவனத்தின் இயக்குநராக உள்ளார் பிரியங்கா. மேலும் இவர் *பிரயாஸ் அறக்கட்டளையின்* அறங்காவலராக உள்ளார், இது 200க்கும் மேற்பட்ட ஆதரவற்ற குழந்தைகளுக்கு தரமான கல்வியை வழங்குவதை நோக்கமாகக் கொண்ட இரண்டு பள்ளிகளை இயக்குகிறது.  
2010 இல், *கோல்ட்மேன் சாக்ஸ் அறக்கட்டளையின்* ஆதரவுடன் *இந்தியன் ஸ்கூல் ஆஃப் பிசினஸில் (ISB)* 10,000 பெண் தொழில்முனைவோர்களுக்கான சான்றிதழ் வழங்கும் திட்டத்தில் பங்கேற்கத் தேர்ந்தெடுக்கப்பட்டார். இந்தத் திட்டம், உலகெங்கிலும் உள்ள பெண் தொழில்முனைவோரைகளை மேம்படுத்துவதில் கவனம் செலுத்துகிறது.  
பிரியங்கா ஓர் கட்டுரையாளர் ஆவார். இவர் *தெகல்கா*, *டெய்லி நியூஸ்*, *அனாலிசிஸ்* மற்றும் *ஃபர்ஸ்ட் போஸ்ட்* போன்ற ஊடகங்களில் கட்டுரைகள் எழுதியுள்ளார்.  
குழந்தைகள் கல்வி மற்றும் பெண்களுக்கான அதிகாரம் ஆகியவற்றில் அதிக ஆர்வமுடையவர். இரண்டு தன்னார்வ தொண்டு நிறுவனங்களின் அறங்காவலராக உள்ளார்.  
இந்திய அரசியல், பெண்களுக்கு அதிகாரமளித்தல், குழந்தைகள் உரிமைகள், கல்வி மற்றும் சுகாதாரம் தொடர்பான பிரச்சனைகள் வரும்போது அவர் தொலைக்காட்சி விவாதங்களில் தவறாமல் இருப்பவர்.
# பிரியங்கா சதுர்வேதி

## அரசியல் வாழ்க்கை

### இந்திய தேசிய காங்கிரசு

இதற்கு முன்பு, அவர் இந்திய தேசிய காங்கிரசின் உறுப்பினராகவும், தேசிய செய்தித் தொடர்பாளர்களில் ஒருவராகவும் இருந்தார்.
மகாராஷ்டிரா மாநிலங்களவை நாடாளுமன்ற உறுப்பினராகவும், சிவ சேனா (உத்தவ் பாலசாகேப் தாக்கரே) துணைத் தலைவராகவும் பணியாற்றுகிறார்.
# அக்கிபிக்கி மக்கள்

**ஹக்கிபிக்கி** (*Hakkipikki*) மேற்கிந்தியாவைச் சேர்ந்த பழங்குடி மக்களான இவர்கள் தற்போது
கருநாடகம் மாநிலத்தின் சிமோகா மாவட்டம், தாவண்கரே மாவட்டம் மற்றும் மைசூர் மாவட்டங்களில் வாழ்கின்றனர். 2011ஆம் ஆண்டின் கணக்கெடுப்பின்படி, ஹக்கிபிக்கி பழங்குடி மக்கள் தொகை 11,892 ஆக உள்ளது. ஹக்கிபிக்கி மக்கள் இந்திய-ஆரிய மொழிக் குடுமபத்தைச் சேர்ந்த வாக்கிரி பூலி மொழியைப் பேசுகின்றனர். இம்மொழி ஏறக்குறைய குஜராத்தி மொழியை ஒத்துள்ளது.
# அக்கிபிக்கி மக்கள்

## பெயர்க் காரணம்

கன்னட மொழியில் ஹக்கி என்றால் பறவை: பிக்கி எனில் வேட்டையாடுபவர். துவக்க காலத்தில் இம்மக்கள் கருநாடக மாநிலத்தில் பறவைகளை வேட்டையாடி பிழைத்ததால், இம்மக்களை கன்னட மக்கள் ஹக்கிபிக்கிகள் என்று அழைத்தனர்.
# அக்கிபிக்கி மக்கள்

## வரலாறு

450 ஆண்டுகளுக்கு முன்னர் ஹக்கிபிக்கி மக்களின் முன்னோர்கள் மேவார் மன்னர் மகாராணா பிரதாப் ஆட்சியில் வீரர்களாக இருந்தனர். முகலாயப் பேரரசு மேவார் நாட்டை வென்றதால், இம்மக்கள் மேவாரை விட்டு முதலில் ஆந்திரப் பிரதேசம் பின்னர் கர்நாடகாவில் குடியேறினர்.
# அக்கிபிக்கி மக்கள்

## சமூக அமைப்பு

ஹக்கிபிக்கி மக்கள் தாய்வழி சமூக அமைப்பை பின்பற்றுகின்றனர்.
# அக்கிபிக்கி மக்கள்

## தொழில்

தற்போது சில ஆண்டுகளாக ஹக்கிபிக்கி மக்கள் நீண்ட கூந்தல் மற்றும் முடி உதிராமைக்கு ஒரு வகையான எண்ணெய்யை தயாரித்து விற்கின்றனர்.
# டாணா புயல்

**டாணா புயல்** (*Cyclon TANA*) என்பது வங்கக் கடலில் உருவாகிய புயல் ஆகும். இது 2024 வடகிழக்குப் பருவமழைக் காலத்தில் ஏற்பட்ட முதலாவது புயலும், 2024 ஆம் ஆண்டின் மூன்றாவது புயலுமாகும்.. டாணா என்பது கத்தார் நாடு பரிந்துரைத்த பெயர் ஆகும். மத்திய வங்க கடல் பகுதிகளில் மையம் கொண்டு வரும் ஆழ்ந்த காற்றழுத்த தாழ்வு மண்டலம் புயலாக வலுப்பெற்றதாக இந்திய வானிலை ஆய்வுத் துறை 23 அக்டோபர் 2024 அன்று அறிவித்தது. இந்த புயல் தீவிர புயலாக வடக்கு ஒடிசா – மேற்கு வங்க கடற்கரை பகுதிகளில், பூரி – சாகர் தீவுகளுக்கு இடையே 25 அக்டோபர் 2024 அன்று அதிகாலை கரையைக் கடந்தது.
# டாணா புயல்

## புயல் உருவாதல்

மத்திய கிழக்கு வங்க கடல் பகுதிகளில் நிலவி வந்த ஆழ்ந்த காற்றழுத்த தாழ்வு மண்டலமானது. 23 அக்டோபர் 2024 அன்று புயலாக உருவாகிய இது வடமேற்கு வங்கக்கடல் பகுதிகளில் அதிதீவிர புயலாக மாறியது. பின்னர் 25 அக்டோபர் 2024 அன்று தீவிர புயலாக ஒடிசா பூரி கடற்கரை மற்றும் சாகர் தீவு இடையே டானா புயல் கரையை கடக்கக் கூடும் என கணிக்கப்பட்டுள்ளது.
23 அக்டோபர் 2024 மாலை நிலவரப்படி மேற்குவங்கத்தின் சாகர் தீவுகளிலிருந்து 540 கி.மீ. தூரத்தில் டாணா புயல் மையம் கொண்டுள்ளது. ஒடிசாவின் பாரதீப் துறைமுகத்துக்கு 460 கி.மீ. தொலைவிலும், தாமாராவுக்கு 490 கி.மீ. தொலைவிலும் புயல் மையம் கொண்டுள்ளதாக வானிலை ஆய்வு மையம் அறிவித்தது.
புயல் கரையயை கடக்கும் போது மணிக்கு 100 முதல் 110 கிலோ மீட்டர் வேகத்திலும் இடையே 120 கிலோமீட்டர் வேகத்திலும் சூறாவளி காற்று வீச கூடும்எனவும் இந்த புயல் காரணமாக 24 அக்டோபர் 2024 மற்றும் 25 அக்டோபர் 2024 ஆகிய தேதிகளில் ஒடிசா மற்றும் மேற்கு வங்கப் பகுதிகளில் இரண்டு நாட்களுக்கு அதி கனமழைக்கான சிவப்பு எச்சரிக்கை கொடுக்கப்பட்டுள்ளது. இது நடபாண்டின் மூன்றாவது புயலாகவும், வடகிழக்கு பருவமழை காலத்தில் முதல் புயலாகவும் உருவாகியுள்ளது இந்த டாணா புயல்.
# டாணா புயல்

## முன்னெச்சரிக்கை நடவடிக்கைகள்

டாணா புயல் காரணமாக கிழக்கிந்திய மாநிலங்களான தமிழ்நாடு, ஆந்திர பிரதேசம் மற்றும் ஒடிசா மற்றும் மேற்கு வங்காளத்தில் அந்தந்த மாநில அரசுகள் முன்னெச்சரிக்கை நடிவடிக்கைகளை மேற்கொண்டன. அதன்படி ஒடிசாவின் 14 கடலோர மாவட்ட பள்ளி மற்றும் கல்லூரிகளுக்கு 23 அக்டோபர் 2024 முதல் 26 அக்டோபர் 2024 வரை விடுமுறை அறிவித்தும், புயல் கால பணிகளில் அனுபவம் வாய்ந்த 6 இந்திய ஆட்சிப் பணி அதிகாரிகளை நியமித்தும் ஒடிசா மாநில அரசு உத்தரவிட்டது. பாதுகாப்பு காரணங்களுக்காக 200இக்கும் அதிகமான தொடருந்து சேவைகள் இந்திய தொடருந்து சேவைத் துறையால் இரத்து செய்யப்பட்டன. 23 அக்டோபர் 2024 அன்று தமிழகத்தின் 9 துறைமுகங்களில் 2ஆம் எண் புயல் எச்சரிக்கைக் கூண்டு ஏற்றப்பட்டது. ஒடிசாவின் பிதர்கனிகா தேசியப் பூங்கா மற்றும் தம்ரா துறைமுகம் இடையே மிக கடுமையான தாக்கம் இருக்கும் என்றும் வானிலை ஆய்வு மையம் எச்சரித்ததால் ஒடிசா மாநிலத்தில் 10 லட்சத்திற்கும் மேற்பட்ட மக்கள் பாதுகாப்பான இடங்களுக்கு மாற்றப்பட்டுள்ளனர்.மேற்கு வங்கத்தில் 1.10 லட்சத்திற்கும் மேற்பட்ட மக்கள் பாதுகாப்பான இடங்களில் தங்க வைக்கப்பட்டிருந்தனர். இந்த புயலை எதிர்கொள்ள ஒடிசா மற்றும் மேற்கு வங்காளத்தில் தேசிய பேரிடர் மீட்பு படையினர், மாநில பேரிடர் மீட்பு படையினர் தயார் நிலையில் உள்ளதாகவும் இதற்காக மொத்தம் 56 அணிகள் மீட்பு பணிக்காக தயார் நிலையில் வைக்கப்பட்டுள்ளதாக ஊடகங்கள் தெரிவித்தன.
இந்த புயலால் மேற்கு வங்கத்தில் உள்ள நேதாஜி சுபாஷ் சந்திரபோஸ் சர்வதேச விமான நிலையம் மற்றும் புவனேஸ்வர் விமான நிலையம் ஆகிய இரு விமான நிலையங்களிலும் போக்குவரத்து நிறுத்தி வைக்கப்பட்டிருந்த நிலையில், 25 அக்டோபர் 2024 அன்று காலை 8 மணிக்கு மீண்டும் தொடங்கியது.
ஹவுரா கட்டுப்பாட்டு மையத்தில் மேற்குவங்க முதலமைச்சர் மம்தா பானர்ஜி இரவு முழுவதும் தங்கியிருந்து கண்காணிப்பு பணியில் ஈடுபட்டார்.
# டாணா புயல்

## மழை மற்றும் புயல் பாதிப்புகள்

புயலின் காரணமாக தமிழகத்தில் பல மாவட்டங்களில் கனமழை பெய்தது. புயல் கரையைக் கடந்த போது, ஒடிசா மற்றும் மேற்கு வங்காளத்தில் மிக கனமழை பெய்தது. புயல் கரையை கடந்த போது மணிக்கு 120 கி.மீ., வேகத்தில் சூறைக்காற்று வீசியதால் பல இடங்களில் மரங்கள் முறிந்தன. 5 மணி நேரத்திற்கும் மேலாக புயல் கரையை கடந்ததாக இந்திய வானிலை மையம் தெரிவித்தது. ஒடிசாவில் கேந்திரபாரா, பாலசோர் மற்றும் பத்ரக் மாவட்டங்கள் மோசமாக பாதிக்கப்பட்டன. பல இடங்களில் மின்சாரக் கம்பங்கள் முறிந்து விழுந்ததால் மின் விநியோகம் தடைபட்டன.
# டாணா புயல்

## நிவாரணப்பணிகள்

புயலால் உயிரிழப்புகள் ஏதும் பதிவாகவில்லை. இருப்பினும் பல இடங்களில் மரங்கள் வேரோடும், முறிந்தும் விழுந்து சாய்ந்தன. மின் கம்பங்கள் பலத்த சேதமடைந்தன. தேசிய மற்றும் மாநில பேரிடர் மீட்புக் குழுக்கள் மீட்பு மற்றும் நிவாரணப் பணிகளை செய்தன.ஒடிசாவில் புயலால் ஏற்பட்ட சேதங்களை அம்மாநில முதலமைச்சர் மோகன் சரண் மாச்சி ஆய்வு செய்தார்.
# நீர்வளூர் வீற்றிருந்த இலட்சுமி நாராயண பெருமாள் கோயில்

**வீற்றிருந்த இலட்சுமி நாராயண பெருமாள் கோயில்** என்பது இந்தியாவில் தமிழ்நாடு மாநிலத்தின் காஞ்சிபுரம் மாவட்டத்திலுள்ள ஒரு பெருமாள் கோயில் ஆகும். இக்கோயிலில், உக்கிர நரசிம்மர் சன்னதி ஒன்றும் அமைக்கப்பட்டுள்ளது.
# நீர்வளூர் வீற்றிருந்த இலட்சுமி நாராயண பெருமாள் கோயில்

## அமைவிடம்

கடல் மட்டத்திலிருந்து சுமார் 92.71 மீ. உயரத்தில், என்ற புவியியல் ஆள்கூறுகள் கொண்டு, காஞ்சிபுரத்திலிருந்து சுமார் 15 கி. மீ. தூரத்திலுள்ள நீர்வளூர் பகுதியில், 'வீற்றிருந்த இலட்சுமி நாராயண பெருமாள் கோயில்' அமையப் பெற்றுள்ளது.
# நீர்வளூர் வீற்றிருந்த இலட்சுமி நாராயண பெருமாள் கோயில்

## புராண முக்கியத்துவம்

ஒரு சமயம் இந்த ஊருக்கு விசயம் செய்த ஔவையார், இங்கு தனக்கு தண்ணீர் மறுக்கப்பட்டதால், இந்த ஊரை தண்ணீர் இல்லாமல் செய்ய சபித்துச் சென்றதாகக் கூறப்படுகிறது. எனவே, இவ்வூர் வறண்ட பூமியாகி விட்டது. பின்னாளில், இராமானுசர், நரசிம்மரை வேண்டி, இத்தலத்தின் வறட்சியைப் போக்கி, நீர்வளம் மிக்கதாக்க வேண்டினார். நரசிம்மரும் மழையைத் தருவித்து நீர்வளம் செழிக்கச் செய்ததாகக் கூறப்படுகிறது.
# நீர்வளூர் வீற்றிருந்த இலட்சுமி நாராயண பெருமாள் கோயில்

## திருவிழாக்கள்

பிரம்மோற்சவம், வைகுண்ட ஏகாதசி, வைகாசி விசாகம், மாசி மகம், பங்குனி உத்தரம் மற்றும் கார்த்திகை விளக்கீடு ஆகியவை இக்கோயிலில் நடைபெறும் முக்கிய திருவிழாக்களாகும்.
# கல் சிற்பம்

, திரிபுரா]]
சிற்பம்]]
**கல் சிற்பம்** என்பது கல்லால் செய்யப்பட்ட ஒரு பொருள் ஆகும். இதனைப் பொதுவாக செதுக்குவதன் மூலம் வடிவமைக்கப்படுகிறது அல்லது பார்வைக்கு முப்பரிமாண வடிவத்தை உருவாக்குகிறது. இதனை பலவகையான கற்களைக் கொண்டு செதுக்கி சிற்பமாக வடிக்கப்படுகிறது.
நீடித்த பயன்பாட்டைக் கொண்ட கல் சிற்பங்கள் கட்டிடங்களின் வெளிப்புற மற்றும் உட்புறச் சிற்பங்களில் மிகவும் முக்கியமானது.  
கல் செதுக்குதல் பல நுட்பங்களை உள்ளடக்கியது. கரடுமுரடான இயற்கை கற்பாறைகளை செதுக்குவதன் மூலம் வடிவமைக்கப்படுகிறது. பண்டைய எகிப்து, பண்டைக் கிரேக்கம், பண்டைய உரோமை, பண்டைய இந்தியா மற்றும் பண்டைய அண்மை கிழக்கு போன்ற உலகின் அனைத்துப் பகுதிகளிலும் செதுக்குவதற்கு நல்ல கற்கள் ஏராளமாக இல்லாவிட்டாலும், மூலப்பொருளின் நிரந்தரத்தன்மையின் காரணமாக, ஆரம்பகால சமூகங்கள் கூட சில வகையான கல் வேலைகளில் ஈடுபட்டது.  
*பாறை வேலைப்பாடுகள்* என்றும் அழைக்கப்படும் (*Petroglyph*) கல் சிற்பத்தின் ஆரம்ப வடிவமாக இருக்கலாம். பாறையின் மேற்பரப்பின் ஒரு பகுதியை அகற்றி, கீறல், குத்துதல், செதுக்குதல் மற்றும் சிராய்ப்பு ஆகியவற்றின் மூலம் உருவாக்கப்பட்ட வர்ணம் பூசப்பட்ட பாறைச் சிற்பங்கள் மேம்பட்டவையாகும்.  
லால் செதுக்கப்பட்ட சிற்பம், பண்டைய எகிப்து]]  
கல்லை சிற்பமாக செதுக்குவது என்பது நாகரிகத்தை விட பழமையான ஒரு செயலாகும். இது முதன்முதலில் குகைகளில் செதுக்கப்பட்ட சிற்பங்களுடன் துவங்கியது.வரலாற்றுக்கு முந்தைய சிற்பங்கள் பொதுவாக மனித வடிவங்களாக இருந்தன. பிற்கால பண்பாடுகளில் விலங்கு, மனித-விலங்கு மற்றும் சுருக்க வடிவங்களை கல்லில் வடிவமைத்தனர். தற்காலத்தில் நவீன தொழில்நுட்பத்தில் சுத்தியல்கள் மற்றும் பிற சாதனங்களைப் பயன்படுத்தப்படுகிறது. ஆனால் மனித வரலாற்றின் பெரும்பகுதிக்கு, சிற்பிகள் கல் செதுக்குவதற்கான அடிப்படைக் கருவியாக ஒரு சுத்தியலையும் உளியையும் பயன்படுத்தினர்.
# கல் சிற்பம்

## செதுக்கப்பட்ட சிற்பங்களில் பயன்படுத்தப்படும் கல் வகைகள்

சோப்புக்கல் சிறிது கடினத்தன்மை கொண்டதால் எளிதில் சிற்பங்களை வடிக்க இயலும். சிற்பக் கலை மாணவர்கள் சோப்புக்கல்லை பயன்படுத்துவர். ஒளி ஊடுவுரும், மென்மையான வெண்சலவைக் கற்களை (Alabaster) பாம்புச் சிற்பங்கள் செய்வதற்கு எளிதானது.
சுண்ணாம்புக் கல் மற்றும் மணற்கற்கள் வெண்சலவைக் கற்களைவிட இரண்டு மடங்கு கடினமானதும், செதுக்குவதற்கும் சிறந்தது ஆகும்.  
பளிங்குக் கற்கள் வெண் சுண்ணாம்புக் கற்கள் மற்றும் ஓனிக்ஸ் கற்களில் பண்டைய கிரேக்க கால சிற்பிகளுக்கு பளிங்குக் கற்களே விரும்பத்தக்க கல்லாக இருந்துள்ளது. இது வெள்ளை நிறத்தில் இருந்து இளஞ்சிவப்பு மற்றும் சிவப்பு நிறத்தில் இருந்து சாம்பல் மற்றும் கருப்பு வரை பல்வேறு வண்ணங்களில் கிடைக்கிறது.  
அடிக்கடி செதுக்கப்பட்ட கடினமான கல் கருங்கல் ஆகும். இக்கல் சிற்பக் கற்களில் மிகவும் நீடித்தது மற்றும் வேலை செய்வதற்கு மிகவும் கடினமானது. எரிமலைப்பாறை எனும் பசால்ட் கற்கள் கருங்கல்லை விட கடிமானது என்பதால் சிற்ப வேலைபாடுகளில் குறைவாகவே பயன்படுகிறது. பசால்ட் கல்லை பளபளப்பான தேய்க்கும் போது அழகான கருப்புத் தோற்றத்தை பெறுகிறது.
# கல் சிற்பம்

## கல் சிற்பத்தின் செயல்முறை

கல் செதுக்கலின் நேரடி முறையில், பொதுவாக செதுக்குவதற்கான கல்லைத் தேர்ந்தெடுப்பதன் மூலம் தொடங்குகிறது, அதன் குணங்கள் வடிவமைப்பு செயல்பாட்டில் கலைஞரின் விருப்பங்களை பாதிக்கும். நேரடி முறையைப் பயன்படுத்தும் சிற்பிகள் முதலில் கல்லின் மீது ஓவியங்களைப் பயன்படுத்தலாம்.
# கல் சிற்பம்

## சமகால தொழில் நுட்பங்கள்

உதவியுடன் செதுக்கப்படும் கல் சிற்பம்]]
21ஆம் நூற்றாண்டில் கல் சிற்பத்தை செதுக்குதலில், முப்பரிமான நவீன தொழில்நுட்பத்தில் குறிப்பாக ரோபோக்கள் கையாளப்படுகிறது.
# நன்பயா கோயில்

**நான்பய கோவில்** (*Nanpaya Temple*, Burmese: နန်းဘုရားကျောင်) என்பது பர்மாவில் உள்ள மைன்கபாவில் (பாகனுக்குத் தெற்கே உள்ள ஒரு கிராமம்) அமைந்துள்ள ஓர் இந்து கோயிலாகும். இந்த கோவில் மனுஹா கோவிலுக்கு அருகில் உள்ளது. இது தடோன் அரசர் மகுடாவால் கட்டப்பட்டது. இது மண் சாந்து, கல், செங்கல் ஆகியவற்றைக் கொண்டு கட்டப்பட்டது. மேலும் மனுஹாவின் வசிப்பிடமாகவும் பயன்படுத்தப்பட்டது. இந்த கோயிலில் பிரம்மனின் நுணுக்கமான சிற்பங்கள் உள்ளன. பிற இந்து கடவுள்களின் சித்தரிப்புகளும் இங்கு உள்ளன. மேலும், மனுஹா மோன் இனத்தைச் சேர்ந்தவராதலால், கோயிலுக்குள் அம்சப் பறவையின் பல வடிவங்கள் உள்ளன.
# மதுரை கேடயப் பாம்பு

**மதுரை சிறு பாம்பு** என்றும் **மதுரை கேடயப் பாம்பு** என்றும் அழைக்கப்படும் ***யூரோபெல்டிசு மதுரென்சிசு** (Uropeltis madurensis*) *யூரோபெல்டிடே* குடும்பத்தினைச் சார்ந்த சிறிய புதைந்து வாழும் மண்ணுளிப் பாம்பு ஆகும். நச்சுத்தன்மையற்ற இப்பாம்பு மிக அருகிய இனமாக உள்ளது. இந்தச் சிற்றினம் தென்னிந்தியாவில் மேற்குத் தொடர்ச்சி மலைகளில் மட்டுமே காணப்படுகின்றன .
# மதுரை கேடயப் பாம்பு

## வகை

*யூ. மதுரென்சிசு* சிற்றினம் சமீபத்திய திருத்தங்களின் படி *யூ. மதுரென்சிசு* ஒரு தனித்துவமான சிற்றினமாக வெளிப்படும் வரை முன்னர் மற்றொரு சிற்றினமான *யூ. ஆர்க்டிசெப்சு* துணையினமாகக் கருதப்பட்டது.
# மதுரை கேடயப் பாம்பு

## வரலாறு

*யூ. மதுரென்சிசு* முதன்முதலில் 1878ஆம் ஆண்டில் ரிச்சர்ட் என்றி பெடோம் என்பவரால் விவரிக்கப்பட்டது. இவர் உயர் அலை மலைகள் அல்லது மேகமலையிலிருந்து மாதிரியைச் சேகரித்தார்.
# மதுரை கேடயப் பாம்பு

## சொற்பிறப்பியல்

*மதுரென்சிசு* என்ற சிற்றினப் பெயர், இந்தியாவின் தமிழ்நாடு மாநிலத்தில் உள்ள முக்கிய நகரமான மதுரையினைக் குறிக்கின்றது. இந்தச் சிற்றினத்தின் புவியியல் வரம்பை இது குறிக்கிறது.
# மதுரை கேடயப் பாம்பு

## அடையாளம் காணல்

*யூ. மதுரென்சிசு* பின்வரும் பண்புகளால் அடையாளம் காணப்படுகிறது. தெளிவாக வரையறுக்கப்பட்ட, தடிமனாக, சுற்றப்பட்ட தட்டு போன்ற வால் கவசம். முதுகுப்பகுதி சீரான பழுப்பு நிறத்தில் நன்கு வரையறுக்கப்பட்ட இலகுவான தங்க மஞ்சள் வெளிப்புறம் கொண்ட செதில்களுடன் காணப்படும். வயிற்றுப்புறச் செதில்கள் 144 முதல் 157 வரை இருக்கும்.
# மதுரை கேடயப் பாம்பு

## புவியியல் வரம்பு

தமிழ்நாடு மாநிலத்தில் உள்ள மேகமலை வனவிலங்கு காப்பகத்திலும், திருவில்லிப்புத்தூர் வனவிலங்கு காப்பகத்திலும், மேற்குத் தொடர்ச்சி மலையில் கேரள மாநிலத்தின் பெரியாற்றுத் தேசியப் பூங்காவிலும் *யூ மதுரென்சிசு* காணப்படுகிறது. இதுஇப்பகுதியில் மட்டும் காணப்படும் அகணிய உயிரி.
# மதுரை கேடயப் பாம்பு

## வாழ்விடம்

வன வாழிட இனமான *யூ. மதுரென்சிசு*, பகுதி மலைப்பாங்கான காடுகள், மேகக்காடு மற்றும் வெப்பமண்டல மழைக்காடுகளில் 1300 மீட்டரிலிருந்து 1600 மீட்டர் உயரப் பகுதியில் காணப்படும். இது முதன்மை காடுகளுக்கு இடையில் அமைந்துள்ள ஏலக்காய், காபி மற்றும் தேயிலைத் தோட்டங்களிலும் மிதமான அளவில் காணப்படுகிறது.
# மதுரை கேடயப் பாம்பு

## நடத்தை

*யூ. மதுரென்சிசு* புதர்களில் வாழக்கூடிய, இரவு நேரப் பாம்பு ஆகும். இது பகல் நேரத்தில் கற்கள், விழுந்த மரக்கட்டைகள் மற்றும் பாறைகளுக்கு அடியில் மறைந்து வாழ்வதாக அறியப்படுகிறது. மழைக்காலங்களில், இருள் நேரங்களில் மேற்பரப்பில் தீவனத்திற்காக உலவும் தன்மையுடையது.
# மதுரை கேடயப் பாம்பு

## உணவு

*யூ. மதுரென்சிசு* முக்கியமாக மண்புழுக்களை வேட்டையாடும் என்று நம்பப்படுகிறது.
# மதுரை கேடயப் பாம்பு

## பாதுகாப்பு நிலை

*யூ. மதுரென்சிசு* பன்னாட்டு இயற்கைப் பாதுகாப்புச் சங்க செம்பட்டியலில் "அருகிய இனம்" என்று பட்டியலிடப்பட்டுள்ளது. வாழிட இழப்பு மற்றும் சாலைகளில் வாகனங்களால் கொல்லப்படுதல் இந்த அரிய இனத்தைப் பாதிக்கும் முதன்மை அச்சுறுத்தல்கள் ஆகும்.
# பூபதி கேடயப் பாம்பு

**பூபதி கேடயப் பாம்பு** என்று அழைக்கப்படும் ***யூரோபெல்டிசு பூபதி*** (*Uropeltis bhupathyi*) என்பது யூரோபெல்டிடே குடும்பத்தைச் சேர்ந்த ஒரு பாம்பு சிற்றினமாகும். இந்தச் சிற்றினம் தென்னிந்தியாவில் உள்ள மேற்குத் தொடர்ச்சி மலைகளில் மட்டுமே காணப்படுகிறது.
# பூபதி கேடயப் பாம்பு

## சொற்பிறப்பியல்

இந்தியத் தாவரவியலாளரும் உயிரியலாளருமான சுப்பிரமணியன் பூபதி நினைவாக *யூ. பூபதி* என்று இந்தப் பாம்பிற்குப் பெயரிடப்பட்டுள்ளது.
# பூபதி கேடயப் பாம்பு

## பரவல்

இந்தச் சிற்றினம், இந்தியாவின் மேற்குத் தொடர்ச்சி மலையைப் பூர்வீகமாகக் கொண்டிருந்தாலும், இதுவரை தமிழ்நாட்டின் கோயம்புத்தூர் மாவட்டத்தில் உள்ள ஆனைக்கட்டி மலைகளில் மட்டுமே கண்டறியப்பட்டுள்ளன.
# பூபதி கேடயப் பாம்பு

## விளக்கம்

*யூ. பூபதி*, நச்சற்ற வளைகளில் வாழும் பாம்பு ஆகும். பொதுவாக இவை மண்புழுக்களை உணவாகக் கொள்கின்றன. இப்பாம்பு 200க்கும் மேற்பட்ட வயிற்றுப்புறச் செதில்களையும் 17 முதுகுப்புறச் செதில் வரிசைகளை நடுப்பகுதியில் கொண்டுள்ளது. இதன் வால் குறுகியது சாய்வானது. இது இணைப்புடைய் செதில்களைக் கொண்டுள்ளது. இது அடர் பழுப்பு நிறத்தில், கழுத்து மற்றும் வாலின் இருபுறமும் மஞ்சள் கோடுகளுடன் காணப்படும். இது உலோகம் போன்ற தோற்றத்தைக் கொண்டுள்ளது. இந்தச் சிற்றினம் மிதமான வளர்ச்சியடைந்த வால் கவசத்தைக் கொண்டுள்ளன. முனைய உடற் செதில் அகலமானது; 8-10 எண்ணிக்கையிலானது.  
இதன் உடல் நீளம் சுமார் 40 செமீ வரை வளரும்.
# பூபதி கேடயப் பாம்பு

## காப்பு நிலை

இந்தச் சிற்றினம் வாழ்விட இழப்பால் அபாயத்தை எதிர்கொள்கின்றன. சாலைப் போக்குவரத்து மற்றும் பூச்சிக்கொல்லிகளால் இது பாதிக்கப்படுகிறது. வட அமெரிக்கா மற்றும் ஐரோப்பாவில் நிலவும் பாம்பு பூஞ்சை நோயை நினைவூட்டும் வகையில், இதன் தலையைச் சிதைக்கும் ஒரு நிலையாலும் பாதிக்கப்படலாம்.
# ஒடிசா கைவினை அருங்காட்சியகம்

**ஒடிசா கைவினை அருங்காட்சியகம்** (*OOdisha Crafts Museum - Kala Bhoomi *) **கலாபூமி** எனவும் அழைக்கப்படும் இது இந்தியாவின் ஒடிசா மாநிலத் தலைநகர் புவனேசுவரத்திலுள்ள ஒரு அருங்காட்சியகமாகும். ஆர்க்கிடெக்ட்ஸ் ஸ்டுடியோவால் வடிவமைக்கப்பட்ட இது ஒடிசாவின் கலை மற்றும் கைவினைப் பொருட்களுக்கு அர்ப்பணிக்கப்பட்டுள்ளது. இது ஒடிசாவின் முன்னாள் முதலமைச்சர் நவீன் பட்நாய்க் அவர்களால் 2018 மார்ச் 22 அன்று திறந்து வைக்கப்பட்டது. இந்த அருங்காட்சியகம் 12.68 ஏக்கர் பரப்பளவில் எட்டு காட்சியகங்கள், திறந்தவெளி திரையரங்கம், பயிற்சிப் பட்டறைப் பகுதி மற்றும் கைவினைப் பொருட்கள் கடை என பிரிக்கப்பட்டுள்ளது.  
இந்த அருங்காட்சியகம் ஒடியக் கைவினைஞர்களின் கைவினைத்திறனைக் கொண்டாடுகிறது. இங்கு அவர்களின் தலைசிறந்த படைப்புகளை காட்சிப்படுத்துகிறது. இரு தொகுதிகளாகப் பிரிக்கப்பட்டுள்ள இந்த அருங்காட்சியகத்தில் ஒரு காட்சி பகுதியும் மற்றும் ஒரு நேரடி விளக்கப் பிரிவும் உள்ளது. காட்சி பகுதி மாநிலம் முழுவதிலுமிருந்து கைவினைப் பொருட்கள் மற்றும் கைத்தறிகளைப் பற்றிய காட்சியகங்களில் கவனம் செலுத்துகிறது, அதே நேரத்தில் நேரடி விளக்கப் பிரிவில் திறந்தவெளி அரங்கம் மற்றும் தனி பட்டறைகள் உள்ளன.
# ஒடிசா கைவினை அருங்காட்சியகம்

## காட்சியகங்கள்

கலா பூமி என்பது மாநிலத்தைச் சுற்றியுள்ள சில பழமையான நினைவுச்சின்னங்களில் இன்னும் காணக்கூடிய செம்புரைக்கல் போன்ற உள்ளூர் மூலப்பொருட்களைப் பயன்படுத்தி கட்டப்பட்டுள்ளது. கலா பூமியில் 10 காட்சியகங்கள் உள்ளன. அவற்றில் 9 காட்சியகங்கள் பொதுமக்களுக்காக திறக்கப்பட்டுள்ளன. இங்கு மேலும் இரண்டு தொகுதிகள் உள்ளன. கைவினைப் பொருட்கள் தொகுதியில் மரப்பட்டை, பாரம்பரிய ஓவியங்கள், கல் மற்றும் மரச் சிற்பங்கள் மற்றும் இயற்கை பொருள் கைவினைப் பொருட்களின் காட்சியகங்கள் உள்ளன. மறுபுறம் கைத்தறி ஆலையில் நெசவு செய்வதற்கு முந்தைய நுட்பங்கள், பழங்குடி கைவினைப் பொருள்கள், ஜெகந்நாதர் கலாச்சாரத்தின் கைவினைப் பொருட்களைக் காட்சிப்படுத்துகின்றன.  
ஒடிசாவின் நடன வடிவங்களுக்கு அர்ப்பணிக்கப்பட்ட மேலும் ஒரு காட்சியகமும் தற்போது கட்டுமானத்தில் உள்ளது.
# ஒடிசா கைவினை அருங்காட்சியகம்

## திறந்திருக்கும் நேரம்

காலை 10:00 மணி முதல் மாலை 5.30 மணி வரை வாரத்தின் அனைத்து நாட்களிலும் இது திறந்திருக்கும். சுதந்திர தினம், தீபாவளி/காளி பூஜை போன்ற தேர்ந்தெடுக்கப்பட்ட தேசிய விடுமுறை நாட்களில் இது மூடப்பட்டுள்ளது.
# திருவண்ணாமலை தேவராஜ முதலியார்

**திருவண்ணாமலை தேவராஜ்** என்பவர் ஓர் இந்திய அரசியல்வாதியும், தொழிலதிபரும் ஆவர். பதினெட்டு ஆண்டுகள் 1953, 1959, 1965, என மூன்று முறை தமிழக மேலவை உறுப்பினராக இருந்தவர். தேவராஜ் திருவண்ணாமலை முன்னாள் நகர்மன்ற தலைவர்.
தேவராஜின் மகன் தே. பட்டுசாமி முதலியாரும் திருவண்ணாமலை நகர்மன்றத் தலைவராக பணியற்றியவர். 1980ஆம் ஆண்டு நடைபெற்ற இந்தியப் பொதுத் தேர்தலில் வந்தவாசி மக்களவைத் தொகுதியில் போட்டியிட்டு நாடாளுமன்ற உறுப்பினர் ஆனார். இவர் திருவண்ணாமலை மாவட்டத்தில் செங்குந்த கைக்கோளர் குடும்பத்தில் பிறந்தவர் ஆவார்.
# திருநெல்வேலி சிறு பாம்பு

**திருநெல்வேலி சிறு பாம்பு** எனும் *யூரோபெல்டிசு ஆர்க்டிசெப்சு* (*Uropeltis arcticeps*) யூரோபெல்டிடே குடும்பத்தைச் சேர்ந்த ஒரு பாம்பு சிற்றினமாகும். இந்த சிற்றினம் இந்தியாவில் மட்டுமே காணப்படும் அகணிய உயிரி.
# திருநெல்வேலி சிறு பாம்பு

## புவியியல் பரவல்

*யூ. ஆர்க்டிசெப்சு* தென்னிந்தியாவில் (பாலக்காட்டிற்கு தெற்கே மேற்குத் தொடர்ச்சி மலையில் கடல் மட்டத்திலிருந்து (ஆலப்புழை) திருவிதாங்கூர் மலைகளில் சுமார் 5,000 அடி வரை காணப்படுகிறது. இது தமிழ்நாட்டில் திருநெல்வேலிப் பகுதியிலும் காணப்படுகிறது.
# பள்ளூர் வாராகி அம்மன் கோயில்

**வாராகி அம்மன் கோயில்** என்பது இந்தியாவின் தமிழ்நாடு மாநிலத்தில் இராணிப்பேட்டை மாவட்டத்தின்அரக்கோணம் வட்டத்திலுள்ள பள்ளூர் என்னும் புறநகர்ப் பகுதியில் அமையப் பெற்றுள்ள ஓர் அம்மன் கோயில் ஆகும். காஞ்சிபுரத்திலிருந்து சுமார் 15 கி. மீ. தூரத்தில், அரக்கோணம் செல்லும் வழியில் திருமால்பூர் தொடருந்து நிலையத்திற்கு அருகில் இக்கோயில் கட்டப்பட்டுள்ளது. தெற்குத் திசையை நோக்கி அமர்ந்த நிலையில், சங்கு, சக்கரம், அபயம், வரதம் தாங்கிய கோலத்தில் வாராகி அம்மன் அருள்பாலிக்கிறார்.
# பள்ளூர் வாராகி அம்மன் கோயில்

## அமைவிடம்

கடல் மட்டத்திலிருந்து சுமார் 107.88 மீ. உயரத்தில், என்ற புவியியல் ஆள்கூறுகள் கொண்டு, இராணிப்பேட்டை மாவட்டத்தின் நெமிலி பகுதிக்கு அருகில் பள்ளூர் கிராமத்தில் இக்கோயில் அமைந்துள்ளது.
# அமோனியம் இரும்பு(III) சல்பேட்டு

**அமோனியம் இரும்பு(III) சல்பேட்டு** (*Ammonium iron(III) sulfate*) என்பது NH<sub>4</sub>Fe(SO<sub>4</sub>)<sub>2</sub>·12 H<sub>2</sub>O, அல்லது NH<sub>4</sub>[Fe(H<sub>2</sub>O)<sub>6</sub>](SO<sub>4</sub>)<sub>2</sub>·6 H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு வேதியியல் சேர்மமாகும். பெர்ரிக் அமோனியம் சல்பேட்டு, இரும்பு படிகாரம் என்ற பெயர்களாலும் அழைக்கப்படும் இச்சேர்மம் படிகாரம் என்ற வகைப்பாட்டில் இரட்டை உப்பு என்று வகைப்படுத்தப்படுகிறது. AB(SO<sub>4</sub>)<sub>2</sub> · 12 H<sub>2</sub>O என்ற பொது வாய்ப்பாடு கொண்ட சேர்மங்களால் இது ஆக்கப்பட்டுள்ளது. அமோனியம் இரும்பு(III) சல்பேட்டு பலவீனமான ஊதா நிறத்தில் , எண்கோணப் படிகங்களின் தோற்றத்தைக் கொண்டுள்ளது. படிகங்களின் நிறத்தின் தோற்றம் குறித்து சில விவாதங்கள் நடந்துள்ளன. சிலர் சேர்மத்தில் உள்ள அசுத்தங்கள் காரணம் என்று கூறுகின்றனர்., மற்றவர்கள் அதை படிகத்தின் சொத்து என்று கூறுகின்றனர்.  
அமோனியம் இரும்பு(III) சல்பேட்டு ஒரு பாரா காந்தமாகும். அமிலத்தன்மை கொண்ட இச்சேர்மம் நுண்ணுயிரிகளைக் கொல்லும் அளவுக்கு நச்சுத்தன்மை கொண்டுள்ளது. ஒரு பலவீனமான ஆக்சிசனேற்ற முகவராக அறியப்படுகிறது. குறைத்தல் வினைக்கு உட்படுத்தினல் மோர் உப்பு எனப்படும் அமோனியம் இரும்பு(II) சல்பேட்டுபாக மாறும் திறன் பெற்றுள்ளது.
# அமோனியம் இரும்பு(III) சல்பேட்டு

## தயாரிப்பு

பெர்ரிக் சல்பேட்டு மற்றும் அம்மோனியம் சல்பேட் ஆகியவற்றின் கரைசலில் இருந்து படிகமயமாக்கல் மூலம் அமோனியம் இரும்பு(III) சல்பேட்டைத் தயாரிக்கலாம். இரும்பு சல்பேட்டில் உள்ள இரும்பு(II) உடன் கந்தக அமிலம் மற்றும் நைட்ரிக் அமிலத்தைச் சேர்ப்பதன் மூலம் ஆக்சிசனேற்ற வினை நிகழ்ந்து பெர்ரிக் சல்பேட்டு உருவாகிறது. இக்கரைசலில் அம்மோனியம் சல்பேட்டைச் சேர்த்து ஒடுக்க வினையை நிஅழ்த்தினால் பெர்ரிக் அம்மோனியம் சல்பேட்டு படிகங்கள் படிகின்றன. இந்த மாற்றங்களுக்கான சமன்பாடுகள் பொருளின் நீரேற்றத்தின் அளவைப் புறக்கணிக்கின்றன.  
:ஆக்சிசனேற்றம்: 6 FeSO<sub>4</sub> + 2 HNO<sub>3</sub> + 3 H<sub>2</sub>SO<sub>4</sub> -> 3 Fe<sub>2</sub>(SO<sub>4</sub>)<sub>3</sub> + 2 NO + 4 H<sub>2</sub>O  
:தொகுப்பு வினை: Fe<sub>2</sub>(SO<sub>4</sub>)<sub>3</sub> + (NH<sub>4</sub>)<sub>2</sub>SO<sub>4</sub> -> 2 NH<sub>4</sub>Fe(SO<sub>4</sub>)<sub>2</sub>
# அமோனியம் இரும்பு(III) சல்பேட்டு

## பயன்கள்

கழிவு நீர் சுத்திகரிப்பு, தோல் பதனிடுதல், சாயப் பொருட்களின் உற்பத்தி மற்றும் மின்னணுக் கூறுகளின் உற்பத்தியில் உலோக வேலைப்பாட்டுக்குப் பயன்படும் முகவராக அமோனியம் இரும்பு(III) சல்பேட்டு பயன்படுத்தப்படுகிறது. மேலும் குளிர்பதன உபகரணங்கள், உயிர்வேதியியல் பகுப்பாய்வு, மற்றும் கரிமத் தொகுப்பு வினைகள் உள்ளிட்ட பல்வேறு பயன்பாடுகளிலும் இது பயன்படுத்தப்படுகிறது.
# டி. வி. ரவிச்சந்திரன்

**டி. வி. இரவிச்சந்திரன்** (*T V Ravichandran*) (பிறப்பு: 3 ஆகஸ்டு 1964) இந்தியாவின் தேசியப் பாதுகாப்பு ஆலோசனை மன்றத்தின் நடப்பு துணைத் தலைவர் ஆவார். முன்னர் இவர் இந்திய உளவுத்துறையின் சிறப்பு இயக்குநராகவும்,தமிழ்நாடு காவல் துறை தலைமை இயக்குநராகவும் பணியாற்றியவர்.
# அசும்பு கேடயவால் பாம்பு

**அசும்பு கேடய வால் பாம்பு** என்றும் குந்தர் சிறு பாம்பு என்றும் அழைக்கப்படும் *யூரோபெல்டிசு லையூரா* (*Uropeltis liura*) *யூரோபெல்டிடே* குடும்பத்தைச் சேர்ந்த ஒரு பாம்பு சிற்றினமாகும். இந்த சிற்றினம் இந்தியாவில் மட்டும் காணப்படும் அகணிய உயிரி.
# அசும்பு கேடயவால் பாம்பு

## புவியியல் வரம்பு

*யூ. லையூரா* தென்னிந்தியாவில், மதுரை மற்றும் திருநெல்வேலி மலைகளில், 3,000-5,000 அடி மீட்டர் உயரத்தில் காணப்படுகிறது.
# அசும்பு கேடயவால் பாம்பு

## வாழ்விடம்

*யூ. லையூரா* பாம்பின் இயற்கையான வாழிடம் காடுகளாகும். ஆனால் இது ஏலக்காய் மற்றும் தேயிலைத் தோட்டங்களிலும் காணப்படுகிறது.
# அசும்பு கேடயவால் பாம்பு

## விளக்கம்

*யூ. லையூரா* முதுகுப்பகுதி ஊதா கலந்த பழுப்பு நிறத்தில் அடர் நிற செதில்களுடன் காணப்படும். மேலும் சிறிய மஞ்சள் கருப்பு வயிறு மற்றும் பக்கங்களில் பெரிய மாறி மாறி அமைக்கப்பட்ட கருப்பு மற்றும் மஞ்சள் புள்ளிகள் அல்லது குறுக்குப்பட்டைகள் காணப்படும். முதிர்ச்சியடைந்த பாம்பின் மொத்த நீளம் 32 செ.மீ. வரை இருக்கும். முதுகுப் பகுதிச் செதில்கள் தலைக்குப் பின்னால் 19 வரிசைகளிலும், நடுப்பகுதியில் 17 வரிசைகளிலும் உள்ளன. வயிற்றுப் பகுதியில் 174-188 எண்ணிக்கையிலும் வாலடிச் செதில்கள் 8 முதல் 12 வரை காணப்படும்.  
மூக்கு முனை ஓரமாகக் குறுகிக் காணப்படும். நாசி செதில் தலையோட்டிலிருந்து சுமார் 1⁄3 நீளமும், மேலே இருந்து தெரியும் வகையிலும் இருக்கும்.
# அசும்பு கேடயவால் பாம்பு

## நடத்தை

*யூ. லையூரா* 30 செமீ (12 அங்குலம்) ஆழம் வரை புதைந்து காணப்படும்.
# சம்பா சட்டமன்றத் தொகுதி (சம்மு)

**சம்பா சட்டமன்றத் தொகுதி** (*Samba Assembly constituency*) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். சம்பா சம்மு மக்களவைத் தொகுதியின் ஒரு பகுதியாகும்.
# சம்பா சட்டமன்றத் தொகுதி (சம்மு)

## சட்டப்பேரவை உறுப்பினர்கள்

| 1962 | குன்வர் சாகர் சிங் | ஜம்மு காஷ்மீர் தேசிய மாநாட்டு கட்சி |  |
| --- | --- | --- | --- |
| 1967 | பி. நந்த் | இந்திய தேசிய காங்கிரசு |  |
| 1972 | கௌரி சங்கர் |  |  |
| 1977 | தயான் சிங் | பிரகாசு சர்மா | இந்திய தேசிய காங்கிரசு |
| 1987 |  |  |  |
| 1996 | சோம் நாத் | பகுஜன் சமாஜ் கட்சி |  |
| 2002 | யஷ்பால் குந்தல் | ஜம்மு காஷ்மீர் தேசிய சிறுத்தைகள் கட்சி |  |
| 2008 |  |  |  |
| 2014 | தேவிந்தர் குமார் மன்யால் | பாரதிய ஜனதா கட்சி |  |
| 2024 | சுர்ஜித் சிங் சிலாதியா |  |  |
# சுர்ஜீத் சிங் சிலாதியா

**சுர்ஜீத் சிங் சிலாதியா** (*Surjeet Singh Slathia*) என்பவர் சம்மு காசுமீரைச் சேர்ந்த இந்திய அரசியல்வாதியும் சட்டமன்ற உறுப்பினரும் ஆவார். இவர் 2024 ஆண்டு நடைபெற்ற சம்மு காசுமீர் சட்டப் பேரவைத் தேர்தலில் போட்டியிட்டுச் சம்மு காசுமீர் சட்டமன்ற உறுப்பினராக உள்ளார். பாரதிய ஜனதா கட்சியினைச் சார்ந்த சிலாதியா சம்பா சட்டமன்றத் தொகுதியின் உறுப்பினராக உள்ளார்.
# பயாரே லால் சர்மா

**பயாரே லால் சர்மா** (*Payare Lal Sharma*) என்பவர் சம்மு காசுமீரைச் சேர்ந்த இந்திய அரசியல்வாதியும் சம்மு காசுமீர் சட்ட மன்ற உறுப்பினரும் ஆவார். இவர் 2024 முதல் சம்மு காசுமீர் சட்டமன்ற உறுப்பினராக உள்ளார். சர்மா இந்தர்வால் சட்டமன்றத் தொகுதியில் சுயேச்சை வேட்பாளராகப் போட்டியிட்டு வெற்றி பெற்றார்.
# பயாரே லால் சர்மா

## அரசியல்

2024 சம்மு காசுமீர் சட்டப்பேரவைத் தேர்தலுக்கான அனுமதி மறுக்கப்பட்டதைத் தொடர்ந்து ஜம்மு காஷ்மீர் தேசிய மாநாட்டுக் கட்சி விட்டு விலகினார். பின்னர் இந்தர்வால் தொகுதியில் சுயேட்சை வேட்பாளராகப் போட்டியிட்டு 643 வாக்குகள் வித்தியாசத்தில் வெற்றி பெற்றார். இரண்டு முறை வெற்றி பெற்ற குலாம் முகமது சரூரி 14,192 வாக்குகளையும், சரூரி 13,552 வாக்குகளையும் பெற்றார்.  
சுயேச்சை வேட்பாளராகத் தேர்தலில் வெற்றி பெற்ற பிறகு, சர்மா, மற்ற நான்கு சுயேச்சைக் கட்சியினருடன் ஜம்மு காஷ்மீர் தேசிய மாநாட்டுக் கட்சி அரசுக்கு ஆதரவளித்தார்.
# புள்ளி கேடய வால் பாம்பு

**புள்ளி சிறு பாம்பு** என்றும் புள்ளி கேடய வால் பாம்பு என்றும் பொதுவாக அழைக்கப்படும் ***யூரோபெல்டிசு மாக்குலாட்டா*** (*Uropeltis maculata*) என்பது யூரோபெல்டிடே குடும்பத்தைச் சேர்ந்த நஞ்சற்ற பாம்பு சிற்றினமாகும். இந்தச் சிற்றினம் தென்னிந்தியாவில் மட்டுமே காணப்படுகிறது.
# புள்ளி கேடய வால் பாம்பு

## புவியியல் வரம்பு

*யூ. மாக்குலாட்டா* தென்னிந்தியாவில் மேற்குத் தொடர்ச்சி மலைகளிலும் ஆனைமலையிலும் தெற்கு கேரளாவில் காணப்படுகிறது.  
அசல் விளக்கத்தில் எந்த வகை இருப்பிடம் குறித்தும் தகவல் கொடுக்கப்படவில்லை. பெடோம் (1886′) இது "ஆனைமலையில், 6,000-7,000 அடியில் இருப்பதாகத் தெரிவிக்கின்றார்.
# புள்ளி கேடய வால் பாம்பு

## வாழிடம்

*யூ. மாக்குலட்டா*வின் விருப்பமான இயற்கை வாழிடம் காடு மற்றும் புல்வெளி ஆகும். இது விவசாயத் தோட்டங்களிலும் காணப்படுகிறது.
# புள்ளி கேடய வால் பாம்பு

## விளக்கம்

*யூ. மாக்குலாட்டா* அடர் பழுப்பு அல்லது கருப்பு நிறத்தில் முதுகு மற்றும் வயிற்றுப் புறத்திலும் உடல் முழு நீளத்திலும் சிவப்பு புள்ளிகளுடன் காணப்படுகிறது. இந்தச் சிவப்பு புள்ளிகள் வாலிலும் காணப்படும்.  
முதிர்ச்சியடைந்த பாம்பின் உடல் மொத்த நீளம் (வால் உட்பட) 38 செமீ வரை இருக்கும்.  
முதுகுப்புறச் செதில்கள் 17 வரிசைகளில் உடலின் நடுப்பகுதியில் (தலைக்குப் பின்னால் 19 வரிசைகளில்) அமைந்துள்ளன. வயிற்றுப் புறச்செதில்கள் 152 முதல் 173 வரையும் வாலடிச் செதில்கள் 8 முதல் 13 வரை இருக்கும்.
# புள்ளி கேடய வால் பாம்பு

## இனப்பெருக்கம்

*யூ. மாக்குலாட்டா* என்பது உள்பொரி முட்டையிட்டு இனப்பெருக்கம் செய்கின்றது.
# லோமசர்

**லோமசர்** (*Lomasha* இந்து சமயப் புராணங்கள் மற்றும் மகாபாரதம் குறிப்பிடும் முனிவர்களில் ஒருவர். 12 ஆண்டு வன வாசத்தின் போது பாண்டவர்களின் மனக்கவலையை நீங்கிட லோமச முனிவர் தருமருக்கு நல்லுபதேசங்கள் செய்தார். பத்ம புராணம் மற்றும் ஸ்கந்த புராணங்களில். லோமச முனிவர் தொடர்பான குறிப்புகள் உள்ளது.
# லோமசர்

## மகாபாரதத்தில்

மகாபாரத இதிகாசத்தில் லோமச முனிவர் இந்திரனுக்கு மரியாதை செலுத்த இந்திரலோகத்திற்குச் சென்ற போது, அரியணையில் இந்திரனுடன் அருச்சுனனும் வீற்றிருப்பதைக் கண்டார். அப்போது இந்திரன், அருச்சுனன் தனது மகன் என்றும் காம்யக வனம் சென்று பிற பாண்டவர்களுக்கு மன உறுதியுடன் இருக்குமாறு இந்திரன் லோமச முனிவரிடம் கேட்டுக் கொண்டார்.
அதற்கிணங்க லோமச முனிவர் தருமரை சந்தித்து இந்திரன் கூறிய செய்தியினை தெரிவித்தார்,. மேலும் பிற பாண்டவர்களுடன், லோமச முனிவரும் தீர்த்த யாத்திரை மேற்கொண்டார். யாத்திரையின் போது லோமச முனிவர் தருமருக்கு தர்மத்தின் தன்மையை எடுத்துக் கூறினார். தர்மத்தை கடைபிடிக்காதவர்கள் இறுதியில் அழிக்கப்படுவார்கள் என்று உறுதியளித்தார்.மேலும் அகஸ்தியர், இராமர், பரசுராமர் மற்றும் ரிஷ்யசிருங்கர், தேவ-அசுரப் போர் போன்ற வரலாறுகளை பாண்டவர்களிடம் எடுத்துக் கூறினார்.பாண்டவர்களுடன் லோமச முனிவரும் சேர்ந்து நைமிசாரண்யம், கயை மற்றும் கங்கை ஆறு போன்ற இடங்களுக்கு தீர்த்த யாத்திரை மேற்கொண்டு, அதன் புனிதத் தன்மைகளை எடுத்துக் கூறினார்..  
மேலும் லோமச முனிவர் இந்திரன், விருந்திராசூரனை வதைத்த கதையைக் எடுத்துக் கூறினார்.
# சைவா இன்சுலாரிசு

***சைவா இன்சுலாரிசு*** (*Saiva insularis*) என்பது இலங்கையிலும் காணப்படும் ஒரு வகை விளக்கு ஈ ஆகும்.
# சைவா இன்சுலாரிசு

## அடையாளம் காணல்

இந்தச் சிற்றினம் *சைவா கோக்கினியா* மற்றும் *புரோலேப்டா டெக்கரேட்டா*வை ஒத்தது. சிவப்பு அல்லது ஆரஞ்சு-சிவப்பு நிறத்தில் காணப்படும் பின்புற இறக்கைகளால் இதனை இந்த இரண்டு சிற்றினத்திலிருந்தும் வேறுபடுத்தலாம். *புரோலேப்டா டெக்கரேட்டா*, சைவா கோகினியாவின் வாழிட வரம்பிற்குள் காணப்படாது. மேலும் இது சாவகம் தீவில் காணப்படும். *சை. கோக்கினியா*வினை இச்சிற்றினத்துடன் ஒப்பிடும்போது, சைவா இன்சுலாரிசு நீண்ட தலைக்கவசத்தினைக் கொண்டுள்ளது.  
அடிவயிற்றில் காணப்படும் அடர் பழுப்பு நிறத்தின் (பிரகாசமான சிவப்பு நிறத்தில் அல்ல) காரணமாக இது மற்ற இரண்டு சிற்றினங்களிலிருந்தும் வேறுபடுகிறது.
# மிருகண்டு முனிவர்

**மிருகண்டு** (*Mrikanda* இந்து தொன்மவியல் புராணங்கள் கூறும் முனிவர் ஆவார். இவரது மகன் மார்க்கண்டேயர் ஆவார். இவரது மனைவி **மானஸ்வினி** ஆவார்..மிருகண்டு முனிவர் நெசவுத் தொழிலின் நிறுவனர் என்று போற்றப்படுகிறார்
# மிருகண்டு முனிவர்

## தொன்ம வரலாறு

பிருகு-கியாதி தம்பதியரின் பேரனும், விதாத்திரியின் மகனே மிருகண்டு ஆவார் என விஷ்ணு புராணம் கூறுகிறது.மிருகண்டுவின் மகனே மார்கண்டேயர் ஆவார்.  
மார்க்கண்டேய புராணம் மனஸ்வினியை மிருகண்டு முனிவரின் மனைவி எனக்குறிக்கிறது..
# சந்திர மல்லா

**சந்திர மல்லா** (*Chandra Malla*) மல்லபூம் இராச்சியத்தின் நாற்பத்தி ஆறாவது அரசர் ஆவார். இவர் 1460 முதல் 1501 வரையிலான பொது ஊழிக்காலத்தில் ஆட்சி செய்தார்.
# சந்திர மல்லா

## வரலாறு

சந்திர மல்லா நிறுவிய கோகுல்நகர் கிராமமும் கோகுல் சந்த் மற்றும் சிறீ ஆகியோரின் சிலையும் விஷ்ணுப்பூரிலிருந்து 12 மைல் தொலைவில் உள்ளது. இவரது ஆட்சியின் போது ராதா கிருட்டிண பூசை தொடங்கியது. வங்காளத்தில் சைதன்ய தேவ் பிறந்தார்.
# பிரீத்தி பால்

**பிரீத்தி பால்** (*Preethi Pal*, பிறப்பு: 22, செப்டம்பர், 2000) என்பவர் ஒரு இந்திய இணை ஒலிம்பிக் தடகள வீரராங்கனை ஆவார். இவர் 2024 பாரிஸ் இணை ஒலிம்பிக்கில் மகளிருக்கான 100 மீ மற்றும் 200 மீ டி35 பந்தயங்களில் இரண்டு வெண்கலப் பதக்கங்களை வென்றார். மேலும் இணை ஒலிம்பிக் விளையாட்டுகளில் தடம் மற்றும் கள போட்டிகளில் இரண்டு பதக்கங்களை வென்ற முதல் இந்தியப் பெண் என்ற வரலாற்றை உருவாக்கினார்.
# பிரீத்தி பால்

## துவக்ககால வாழ்க்கை

இவர் உத்தரபிரதேச மாநிலம் மீரட்டை சேர்ந்தவர். சிறுவயதிலேயே இவருக்கு பெருமூளை வாதம் இருந்தது, மீரட்டில் இவரால் சரியான சிகிச்சைப் பெறமுடியவல்லை. இவர் சிம்ரன் சர்மாவின் பயிற்சியாளரான கஜேந்திர சிங்கின் கீழ் தில்லியில் பயிற்சி பெறுகிறார்.
# பிரீத்தி பால்

## தொழில்

மே 2024 இல், யப்பானின் கோபியில் நடந்த உலக இணை ஒலிம்பிக் தடகள வாகையரில் வெண்கலம் வென்றார். மேலும் மகளிருக்கான டி35 200 மீ போட்டியில் 30.49 வினாடிகளில் ஓடி ஒலிம்பிக்கில் இடம் பெற்றார். 2022 ஆம் ஆண்டு சீனாவின் காங்சூவில் நடந்த ஆசிய இணை ஒலிம்பிக் விளையாட்டுப் போட்டியில் அவர் இரண்டு முறை ஒரு பதக்கத்தைத் தவறவிட்டார். முன்னதாக மார்ச் 2024 இல், பெங்களூரில் நடந்த உள்நாட்டு 6வது இந்திய ஓபன் பாரா தடகள வாகையர் போட்டியில் இரண்டு தங்கப் பதக்கங்களை வென்றார்.  
2024 ஆம் ஆண்டு பாரிசில் நடந்த கோடைகால இணை ஒலிம்பிக்கில் இந்தியாவைப் பிரதிநிதித்துவப்படுத்த தகுதி பெற்றார்.
# இரஃபியாபாத் சட்டமன்றத் தொகுதி

இந்தியா வட மாநிலமான சம்மு-காசுமீரின் சம்மு-காசுமீர் சட்டமன்றத்தில் உள்ள 90 தொகுதிகளில் இரஃபியாபாத் சட்டமன்றத் தொகுதியும் ஒன்றாகும். இரஃபியாபாத் சட்டப் பேரவை தொகுதியானது, பாரமுல்லா மக்களவைத் தொகுதிக்கு உட்பட்ட ஓர் சட்டப் பேரவைத் தொகுதியாகும்
# இரஃபியாபாத் சட்டமன்றத் தொகுதி

## சட்டப்பேரவை உறுப்பினர்

| 2014 | யாவர் அகம்மது மிர் |
| --- | --- |
| 2024 | சாவித் அகம்மது தார் |
| 1962 | குலாம் நபி கர் |
| 1967 | குலாம் நபி கர் |
| 1972 | முகமது யூசுப் தார் |
| 1977 | முகமது திலாவர் மிர் |
| 1983 | முகமது திலாவர் மிர் |
| 1987 | குலாம் முகமது கான் |
| 1996 | முகமது திலாவர் மிர், |
| 2002 | முகமது திலாவர் மிர், |
| 2006 தேர்தலின்போது | முகமது திலாவர் மிர் |
| 2008 | சாவேத் அகம்மது தார் |
# சைவா

***சைவா*** (*Saiva*) என்பது ஆசியத் தத்துப்பூச்சி குடும்பமான *புல்கோரிடே* ஒரு பேரினமாகும். இவை வண்ணமயமான பூச்சிகள், சிவப்பு, நீலம், வெள்ளை மற்றும் கருப்பு நிறங்களில் அதிகமாகக் காணப்படுகின்றன. தலைக்கு மேல், மேல் அல்லது முன்னோக்கி முனையினை நோக்கி மெலிந்த மெல்லிய தண்டு போன்ற அமைப்பு உள்ளது. இவை இந்தியா, இந்தோ-சீனா வழியாக போர்னியோ வரை காணப்படுகின்றன.
# சைவா

## சிற்றினங்கள்

- *சைவா புல்லட்டா*
- *சைவா கார்டினலிசு*
- *சைவா கோக்கினியா*
- சைவா பார்மோசானா
- *சைவா ஜெம்மாட்டா* (<small>வெசுட்வுட்</small>, 1848) -**மாதிரி இனம்**
- *சைவா குட்டுலாட்டா*
- *சைவா இன்சுலாரிசு*
- *சைவா கரிம்புஜாங்கி*
- *சைவா நோடாடா*
- *சைவா டிரான்சுவர்சோலினாட்டா*
- *சைவா வைர்சென்சு*
# பாரமுல்லா சட்டமன்றத் தொகுதி

## சட்டப்பேரவை உறுப்பினர்கள்

| 1962 | அர்பன்சு சிங் ஆசாத் | ஜம்மு காஷ்மீர் தேசிய மாநாட்டு கட்சி |
| --- | --- | --- |
| 1967 | சமாசு உத் தின் | ஜம்மு காஷ்மீர் தேசிய மாநாட்டு கட்சி |
| 1972 | முகமது மக்பூல் மக்சு | இந்திய தேசிய காங்கிரசு |
| 1977 | குலாம் உத் தின் சா | ஜம்மு காஷ்மீர் தேசிய மாநாட்டு கட்சி |
| 1983 | சேக் முகமது மக்போல் | ஜம்மு காஷ்மீர் தேசிய மாநாட்டு கட்சி |
| 1987 | சேக் முகமது மக்போல் | ஜம்மு காஷ்மீர் தேசிய மாநாட்டு கட்சி |
| 1996 | முசாகித் முகமது அப்துல்லா | ஜம்மு காஷ்மீர் தேசிய மாநாட்டு கட்சி |
| 2002 | முசாபர் உசேன் பேக் | சம்மு காசுமீர் மக்களின் சனநாயக கட்சி |
| 2008 | முசாபர் உசேன் பேக் | சம்மு காசுமீர் மக்களின் சனநாயக கட்சி |
| 2014 | சாவித் கசன் பேக் | ஜம்மு காஷ்மீர் தேசிய மாநாட்டு கட்சி |
| 2024 | சாவித் கசன் பேக் | ஜம்மு காஷ்மீர் தேசிய மாநாட்டு கட்சி |
# கேரியா

***கேரியா*** (*Kerria*) என்பது *கெர்ரிடே* குடும்பத்தைச் சேர்ந்த செதிற்பூச்சி பேரினம் ஆகும். இந்தப் பேரினத்தினைச் சார்ந்த சிற்றினங்கள் தென்கிழக்கு ஆசியா, இந்தியா மற்றும் தெற்கு சீனா முழுவதும் காணப்படுகின்றன.
# கேரியா

## சிற்றினங்கள் பட்டியல்

துணைப்பேரினம் *கேரியா (சேம்பர்லினியெல்லா) *  
- *கே.கிரீனீ*
- *கே.ஜாவானா*
- *கே.மெரிடையோனாலிசு*
- *கே.இரங்கூனென்சிசு*  
துணைப்பேரினம் *கேரியா (கேரியா) *  
- *கே.அல்பிசீயே*
- *கே.பிராங்கியேட்டா*
- *கே.சாம்பெர்லினி*
- *கே.சைனென்சிசு*
- *கே.கம்யூனிசு*
- *கே.எப்ராசியாடா*
- *கே.பிசி*
- *கே.இண்டிகோலா*
- *கே.லேகா*
- *கே.மெங்திஜெனிசுசு*
- *கே.நாகோலியென்சிசு*
- *கே.நேபாலென்சிசு*
- *கே.புசானா*
- *கே.ரூராலிசு*
- *கே.சர்தா*
- *கே.சிந்திகா*
- *கே.யுன்னானென்சு*
# கேரிடே

***கேரிடே*** என்பது பொதுவாக அரக்குப் பூச்சிகள் அல்லது அரக்கு செதில்கள் என்று அழைக்கப்படும் செதில் பூச்சிகளின் குடும்பமாகும். *மெட்டாடாசார்டியா*, *டாச்சார்டியெல்லா*, *ஆசுட்ரோடாச்சார்டியா*, *அப்ரோடாசார்டினா*, *டாச்சர்டினா* மற்றும் *கேரியா* பேரினங்களின் சில சிற்றினங்கள் வணிக நோக்கங்களுக்காக வளர்க்கப்படுகின்றன. இருப்பினும் பொதுவாக வளர்க்கப்படும் சிற்றினம், *கேரியா லாக்கா* ஆகும். இந்த பூச்சிகள் ஒரு மெழுகு பிசினைச் சுரக்கின்றன. இது சேகரிக்கப்பட்டு வணிக ரீதியாக அரக்கு மற்றும் செல்லாக்காக மாற்றப்படுகிறது. இப்பொருட்கள் சாயங்கள், அழகுசாதனப் பொருட்கள், உணவு மெருகூட்டல், மரப்பூச்சியாகப் பயன்படுத்தப்படுகிறது.  
முக்கியச் சிற்றினங்கள்  
- *கேரியா லேக்கா*-அரக்குப் பூச்சி
- *பாராட்டாச்சார்டினா டெகோரெல்லா*-உரோசா இதழ் அரக்குப் பூச்சி
- *பாராட்டாச்சார்டினா சூட்டோலோபாட்டா*-தொங்கு அரக்குப் பூச்சி
# காளிநகர்

**காளிநகர்** (*Kalinagar*) என்பது இந்திய மாநிலமான உத்தரப்பிரதேசத்தின் பிலிபித் மாவட்டத்தில் உள்ள ஒரு நகரமும் நகரப் பஞ்சாயத்தும் ஆகும். காளிநகர் என்பது பிலிபித் மாவட்டத்தின் புதிய தாலுக்காவாகும். இதன் அஞ்சல் குறியீட்டு எண்-262124 ஆகும்.
# காளிநகர்

## புவியியல்

காளிநகர் 28.62° வடக்கு 80.1° கிழக்கு என்ற அடையாள ஆள்கூறுகளில் உத்தரப் பிரதேசத்தில் அமைந்துள்ளது. கடல் மட்டத்திலிருந்து இதன் சராசரி உயரம் 184 மீட்டர் (603 அடி) ஆகும்.&nbsp;&nbsp;
# காளிநகர்

## மக்கள்தொகை

2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, காளிநகர் 9,984 மக்கள் தொகையைக் கொண்டிருந்தது. மக்கள் தொகையில் ஆண்கள் 53% ஆகவும், பெண்கள் 47% ஆகவும் இருந்தனர். காளிநகரின் சராசரி கல்வியறிவு விகிதம் 34% ஆகும். இது தேசிய சராசரியான 59.5% என்பதை விட குறைவாகும். ஆண்களின் கல்வியறிவு 45% ஆகவும், பெண்களின் கல்வியறிவு 22% ஆகவும் இருந்தது. காளிநகரின், மக்கள் தொகையில் 20% பேர் 6 வயதிற்குட்பட்டவர்கள்.
# வாகூரா கிரீரி சட்டமன்றத் தொகுதி

**வாகூரா கிரீரி சட்ட மன்றத் தொகுதி (Wagoora-Kreeri)** என்பது இந்தியாவின் வட மாநிலமான சம்மு மற்றும் காசுமீரின் சம்மு மற்றும் காசுமீர் சட்டப் பேரவையில் உள்ள 90 தொகுதிகளில் ஒன்றாகும். வகூரா - க்ரீரி பாரமுல்லா மக்களவைத் தொகுதியிலுள்ள ஓர் சட்டமன்றத் தொகுதியாகும் .  
வாகூரா தொகுதியில் டாங்மார்க், வாகூரா , கிரீரி மற்றும் கொய் பகுதிகள் அடங்கும். இத்தொகுதிக்கு 98 வாக்குச் சாவடிகள் அமைக்கப்பட்டுள்ளன, 2024 தேர்தலின் படி 32,669 ஆண்கள், 35501 பெண்கள், மூன்று திருநங்கைகள் உட்பட 72,173 வாக்காளர்கள் இத்தொகுதியில் உள்ளனர்.
# வாகூரா கிரீரி சட்டமன்றத் தொகுதி

## சட்டமன்ற உறுப்பினர்

| 2024 | இர்பான் அபீசு லோனே |
| --- | --- |
# மெத்தில் 2-புளோரோ அக்ரைலேட்டு

**மெத்தில் 2-புளோரோ அக்ரைலேட்டு** (*Methyl 2-fluoroacrylate*) என்பது C<sub>4</sub>H<sub>5</sub>FO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஓர் அக்ரைலேட்டு எசுத்தர் உப்பாக இச்சேர்மம் வகைப்படுத்தப்படுகிறது. மெத்தில் 2-புளோரோ அக்ரைலேட்டின் மூலக்கூற்று எடை 104.08 ஆகும். இந்த இரசாயனத்தின் முறையான பெயர் மெத்தில் 2-புளோரோபுரோப்-2-ஈனோயேட்டு என்பதாகும். தொழில்துறை வேதியியலில் இயந்திரம் மற்றும் ஒளியியல் பண்புகள் கொண்ட அக்ரைலேட்டு பலபடிகளை உற்பத்தி செய்ய இது பயன்படுத்தப்படுகிறது. பூச்சி ஊட்ட எதிர்ப்பு பொருளான 2-அசாபைசைக்ளோ[2.1.1]எக்சேன் தயாரிக்கவும் பயன்படுகிறது.
# மெத்தில் 2-புளோரோ அக்ரைலேட்டு

## தீங்குகள்

மெத்தில் 2-புளோரோ அக்ரைலேட்டு மிகவும் எளிதாகத் தீப்பற்றி எரியும். உள்ளிழுத்தால், தோலுடன் தொடர்பு கொண்டால் அல்லது விழுங்கினால் தீங்கு விளைவிக்கும். கண்கள், சுவாச அமைப்பு மற்றும் தோல் ஆகிய உறுப்புகளில் எரிச்சலூட்டும்.
# தோ பாயோ வைராவிமட காளியம்மன் கோயில்

**வைராவிமட காளியம்மன் கோயில்** என்பது சிங்கப்பூர் நாட்டின் தோ பாயோ என்ற நகரில் அமைந்துள்ள ஓர் அம்மன் கோயில் ஆகும். இக்கோயிலின் மூலவர் காளியம்மன் ஆவார்.
# தோ பாயோ வைராவிமட காளியம்மன் கோயில்

## விபரங்கள்

சிங்கப்பூரிலுள்ள இந்து அறக்கட்டளை வாரியம் கட்டுப்பாட்டின் பராமரிப்பில் இயங்கும் கோயில்களில் இக்கோயிலும் ஒன்றாகும். சிங்கப்பூரின் பழைமையான கோயில்களில் இக்கோயிலும் ஒன்றாகும். கில்லினி சாலை மற்றும் ஆர்ச்சர்ட் சாலை சந்திப்பில் 1860ஆம் ஆண்டு இக்கோயில் சிறியதாகக் கட்டப்பட்டது. மக்களுக்கு போக்குவரத்தை எளிதாக்கும் காரணங்களால், 1921ஆம் வருடம் சோமர்செட் சாலையில் இக்கோயில் புனர் பெற்றது. மீண்டும் சில காரணங்களால் இடமாற்றம் செய்யப்பட வேண்டி, தற்போதைய தோ பாயோ பகுதியில், 1982ஆம் ஆண்டு இக்கோயில் மீண்டும் நிறுவப்பட்டது. புனரமைக்கப்பட்ட இக்கோயிலின் கும்பாபிசேகம் 1986ஆம் வருடம் மார்ச்சு மாதம் நடைபெற்றது.
# தோ பாயோ வைராவிமட காளியம்மன் கோயில்

## அமைவிடம்

கடல் மட்டத்திலிருந்து சுமார் 7.18 மீ. உயரத்தில், என்ற புவியியல் ஆள்கூறுகள் கொண்டு, சிங்கப்பூரில் இக்கோயில் கட்டப்பட்டுள்ளது.
# தோ பாயோ வைராவிமட காளியம்மன் கோயில்

## திருவிழாக்கள்

வருட பிரம்மோற்சவம், நவக்ஸ்ரீ ஹோமம், கொடியேற்றம் மற்றும் இரத ஊர்வலம் ஆகியவை இக்கோயிலில் நடைபெறும் முக்கிய திருவிழாக்களாகும்.
# தோ பாயோ வைராவிமட காளியம்மன் கோயில்

## இதர தெய்வங்கள்

துர்க்கை, விநாயகர், முருகன், ஐயப்பன், குருவாயூரப்பன், பெரியாச்சி அம்மன், அங்காள பரமேசுவரி மற்றும் மதுரை வீரன் ஆகியோர் இக்கோயிலில் அருள்பாலிக்கின்றனர்.
# பொட்டாசியம் அறுபுளோரோ ஆண்டிமோனேட்டு

**பொட்டாசியம் அறுபுளோரோ ஆண்டிமோனேட்டு** (*Potassium hexafluoroantimonate*) என்பது F<sub>6</sub>KSb என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
# பொட்டாசியம் அறுபுளோரோ ஆண்டிமோனேட்டு

## தயாரிப்பு

பொட்டாசியம் பைரோ ஆண்டிமோனேட்டுடன் (K<sub>2</sub>H<sub>2</sub>Sb<sub>2</sub>O<sub>7</sub>) ஐதரசன் புளோரைடைச் சேர்த்து வினைபுரியச் செய்வதன் மூலமோ அல்லது திண்ம ஆண்டிமனி(III) ஆக்சைடுடன் பொட்டாசியம் ஐதராக்சைடு, 30 சதவீத ஐதரசன் பெராக்சைடு கரைசல், 48 சதவீத ஐதரோகுளோரிக் அமிலம் ஆகியவை சேர்ந்த கலவையை சூடுபடுத்தியோ பொட்டாசியம் அறுபுளோரோ ஆண்டிமோனேட்டு தயாரிக்கப்படுகிறது.  
ஆண்டிமனி பெண்டாபுளோரைடையும் பொட்டாசியம் அறுபுளோரோமாங்கனேட்டையும் ஒன்றாகச் சேர்த்து வினைபுரியச் செய்தாலும் பொட்டாசியம் அறுபுளோரோ ஆண்டிமோனேட்டு உருவாகும்.  
::SbF<sub>5</sub> + K<sub>2</sub>MnF<sub>6</sub> -> 4KSbF<sub>6</sub> + 2MnF<sub>3</sub> + F<sub>2</sub>
# பொட்டாசியம் அறுபுளோரோ ஆண்டிமோனேட்டு

## பயன்

செயல் திறன் மிக்க மருந்துகளை தயாரிக்கும்போது மருந்து இடைநிலையாக பொட்டாசியம் அறுபுளோரோ ஆண்டிமோனேட்டு பயன்படுகிறது.
# பொட்டாசியம் அறுபுளோரோ ஆண்டிமோனேட்டு

## வேதிப் பண்புகள்

அடர் அமிலங்கள் மற்றும் ஆக்சிசனேற்றும் முகவர்களுடன் வினைபுரியும்போது பொட்டாசியம் அறுபுளோரோ ஆண்டிமோனேட்டு தீவிரமான வினையை வெளிப்படுத்துகிறது.
# சோனாவரி சட்டமன்றத் தொகுதி

2014 இல் சோனாவரி தொகுதியின் வாக்காளர்களின் எண்ணிக்கை ஆகும்.2014 நடந்த சட்டமன்றத் தேர்தலில், சம்மு காசுமீர் மக்களின் சனநாயக கட்சியின் வேட்பாளர் யாசர் ராசியை விட 406 வாக்குகள் அதிகம் பெற்று சம்மு காசுமீர் தேசிய மாநாட்டு கட்சியின் வேட்பாளர் இலால் அக்பர் லோனே வெற்றி பெற்றார்.
# சோனாவரி சட்டமன்றத் தொகுதி

## சட்டமன்ற உறுப்பினர்கள்

| வருடம் | உறுப்பினர் | கட்சி |
| --- | --- | --- |
| 2014 | முகம்மது அக்பர் லோனே |  |
| 2024 | இலால் அக்பர் லோனே |  |
# சாந்தீபனி

**சாந்தீபனி** (*Sandipani* , கிருட்டிணன், பலராமர், குசேலர் ஆகியோர், மாணவப்பருவத்தில்
அவந்தி நாட்டில் உள்ள உஜ்ஜைன் நகரத்தில் குரு சாந்தீபனி முனிவர் ஆசிரமத்தில் தங்கி குருகுல முறையில் வேதம், வானவியல், ஆயுர்வேதம், யானை, குதிரையேற்றம், வில் வித்தை போன்ற கல்வியைக் கற்றனர்.  
பாகவத புரானத்தில் குரு குலக் கல்வி முடித்த கிருஷ்ணர் சாந்தீபனி முனிவரிடம் குரு தட்சணையாக என்ன வேண்டும் எனக்கேட்ட போது, குரு தட்சனை வேண்டாம் என்று கூறிவிட்டார். மேலும் அழுத்திக் கேட்ட கிருஷ்ணரிடம், குரு பத்தினியான சுமுகி தேவியிடம் அனுப்பி வைத்தார்.  
பிரபாசப் பட்டினக் கடலில் குளிக்கச் சென்ற தனது மகனை மீட்டு தருமாறு, குரு பத்தினி சுமுகி தேவி, கிருஷ்னரிடம் கேட்டுக் கொண்டார். கிருஷ்ணர் மற்றும் பலராமர் இருவரும் பிரபாசா பட்டினத்திற்குச் சென்றனர். சாந்தீபனி முனிவர் மகனை அரக்கனான *சங்காசூரன்* கவர்ந்து சென்றதை அறிந்து, சங்காசூரனை கொன்று, சாந்தீபனி முனிவரின் மகனை திரும்ப சாந்தீபனி முனிவரிடம் ஒப்படைத்தார்.
# பந்திபோரா சட்டமன்றத் தொகுதி

## சட்டப்பேரவை உறுப்பினர்கள்

| 1967 | எம். ஏ. கான் | இந்திய தேசிய காங்கிரசு |
| --- | --- | --- |
| 1972 | எம். ஏ. கான் | இந்திய தேசிய காங்கிரசு |
| 1977 | முகமது கலீல் | சம்மு-காசுமீர் தேசிய மாநாடு |
| 1983 | முகமது கலீல் | சம்மு-காசுமீர் தேசிய மாநாடு |
| 1987 | குலாம் ரோசுல் மிர் | சம்மு-காசுமீர் தேசிய மாநாடு |
| 1996 | குலாம் ரோசுல் மிர் | சம்மு-காசுமீர் தேசிய மாநாடு |
| 2002 | உசுமான் அப்துல் மசித் | சம்மு-காசுமீர் தேசிய மாநாடு |
| 2008 | நிசாமுதீன் பட் | சம்மு காசுமீர் மக்கள் ஜனநாயகக் கட்சி |
| 2014 | உசுமான் அப்துல் மசித் | இந்திய தேசிய காங்கிரசு |
| 2024 | நிசாம் உதின் பட் | இந்திய தேசிய காங்கிரசு |
# டெம்பிளர் சாலை கொமுட்டர் நிலையம்

**டெம்பிளர் சாலை கொமுட்டர் நிலையம்** (ஆங்கிலம்: *Jalan Templer Komuter Station*; மலாய்: *Stesen Komuter Jalan Templer*); சீனம்: 邓普勒路) என்பது மலேசியா, சிலாங்கூர், மாநிலத்தில் பெட்டாலிங் ஜெயா மாநகர்ப் பகுதியில் அமைந்துள்ள ஒரு கொமுட்டர் தொடருந்து நிலையம் ஆகும்.  
தஞ்சோங் மாலிம்–கிள்ளான் துறைமுக வழித்தடம் பெட்டாலிங் ஜெயா' குடியிருப்புப் பகுதிகளில் வசிக்கும் மக்களுக்குச் சேவை செய்கிறது.  
சிலாங்கூர் பெட்டாலிங் ஜெயாவில் உள்ள டெம்பிளர் சாலை மிகவும் பரபரப்பான முக்கிய சாலைகளில் ஒன்றாகும். இந்தச் சாலை பெட்டாலிங் ஜெயாவில் கட்டப்பட்ட முதல் சாலை ஆகும். பிஜே சாலை 1 என்று அழைக்கப்படுகிறது.
# டெம்பிளர் சாலை கொமுட்டர் நிலையம்

## பொது

மலாயாவின் முன்னாள் மூத்த பிரித்தானிய உயர் ஆணையர் சர் ஜெரால்ட் டெம்பிளரின் நினைவாக இந்தச் சாலைக்கு பெயரிடப்பட்டது  
டெம்பிளர் சாலை பகுதியிலும் அதன் சுற்றுப்புறங்களிலும் உள்ள போக்குவரத்தை நிறைவு செய்வதற்காக சாலையின் பெயரால் இந்த நிலையம் கட்டப்பட்டது.
# டெம்பிளர் சாலை கொமுட்டர் நிலையம்

## பொது

### இனாய் பல்லடுக்கு குடியிருப்புகள்

இந்த நிலையம், பிஜே பிரிவு 1 *(PJ Section 1),* பிஜே பிரிவு 1A *(PJ Section 1A);* பிஜே பிரிவு 18 *(PJ Section 18)*-இல் உள்ள இனாய் கோர்ட் பல்லடுக்கு குடியிருப்புகள் *(Inai Court Apartment);* பன்மாடி இல்லங்கள்; மற்றும் இந்த நிலையத்திற்கு அருகில் உள்ள குடியிருப்புகள் போன்றவற்றுக்குச் சேவை செய்கிறது.  
1980-களில் இந்த நிலையம் பெட்டாலிங் ஜெயா நிலையம் என்று அறியப்பட்டது. அதன் பின்னர் தற்போதைய டெம்பிளர் சாலை நிலையம் எனும் பெயரைப் பெற்றது.
# இப்போ பே

**இப்போ பே** (*IppoPay*) என்பது இந்தியாவின், தமிழ்நாட்டைச் சேர்ந்த யு.பி.ஐ செயலி ஆகும். இது 2020ல் உருவாக்கபட்டது. இதைக் கொண்டு செல்லிடத் தொலைபேசி வழியாக பணம் செலுத்தவும் மற்றும் பொருட்களை வாங்குவதற்கும் பயன்படுகிறது. இதை தமிழ்நாட்டைச் சேர்ந்த மோகன், ஜெயக்குமார் ஆகியோர் இணைந்து இந்த நிறுவனத்தைத் துவக்கினர். இந்த நிறுவனம் சென்னையைத் தளமாக கொண்டு இயங்குகிறது. 2024, சனவரி காலகட்டத்தில் நாள்தோறும் இதன் வழியாக எட்டு கோடி ரூபாய்க்கு பரிவர்த்தனை நடக்கிறது. முதலில் ஏழு பேர் மட்டுமே பணிபுரிந்த நிலையில் 2024 காலகட்டத்தில் இந்நிறுவனத்திலை 400 பேர் பணிபுரிகின்றனர்.
# தனு (தானவர்கள்)

**தனு** (*Danu* (, ), பிரஜாபதி தக்கன்-பஞ்சஜனி தம்பதியரின் மகளும், காசிய முனிவரின் மனைவியும், தானவர்களின் தாயும் ஆவார். தனு குறித்து ரிக் வேதத்தில் குறிப்பிட்டுள்ளது.
# தனு (தானவர்கள்)

## சொற்பிறப்பியல்

சமசுகிரு மொழியில் தனு என்பதற்கு மழை அல்லது திரவம் என்று பொருள்.
# தனு (தானவர்கள்)

## சொற்பிறப்பியல்

### ரிக் வேதத்தில்

ரிக் வேதம் I.32.9ல் தனுவை விருத்திராசூரனின் தாயாக குறிப்பிட்டுள்ளது.
# தனு (தானவர்கள்)

## சொற்பிறப்பியல்

### பத்ம புராணம்

பத்ம புராணம் 1:6ல் தனுவின் குழந்தைகளாக தைத்தியர்கள், பறவைகள் மற்றும் பாம்புகள் எனக்குறிப்பிட்டுள்ளது. :
# தனு (தானவர்கள்)

## சொற்பிறப்பியல்

### பிரம்ம புராணம்

பத்ம புராணத்தில் தனு மாயாஜால வித்தைகளில் தேர்ந்தவள் எனக்குறிப்பிடுகிறது.
# கம்போங் டத்தோ அருண் கொமுட்டர் நிலையம்

**கம்போங் டத்தோ அருண் கொமுட்டர் நிலையம்** (ஆங்கிலம்: *Kampung Dato Harun Komuter Station*; மலாய்: *Stesen Komuter Kampung Dato Harun*); சீனம்: 八打灵) என்பது மலேசியா, சிலாங்கூர், மாநிலத்தில் பெட்டாலிங் ஜெயா மாநகர்ப் பகுதியில் அமைந்துள்ள ஒரு கொமுட்டர் தொடருந்து நிலையம் ஆகும்.  
கம்போங் டத்தோ அருண் நிலையம் பெட்டாலிங் ஜெயாவின் பிரிவு 51 இல் அமைந்துள்ளது; மற்றும் அங்குள்ள போக்குவரத்தைப் பூர்த்தி செய்வதற்காக கட்டப்பட்டது. கம்போங் டத்தோ அருண் நிலையத்திற்கு அருகிலுள்ள மலாய் கிராமமான கம்போங் டத்தோ அருண் எனும் கிராமத்தின் பெயரில் இந்த நிலையத்திற்கும் பெயரிடப்பட்டது.  
தஞ்சோங் மாலிம்–கிள்ளான் துறைமுக வழித்தடம் பெட்டாலிங் ஜெயா குடியிருப்புப் பகுதிகளில் வசிக்கும் மக்களுக்குச் சேவை செய்கிறது. இந்த நிலையம் பந்தாய் புதிய நெடுஞ்சாலையின் வடக்குப் பகுதியில் அமைந்துள்ளது.